recursal/SuperWikiNEXT-32B huggingface dataset:
ในวิชาแคลคูลัสของการแปรผัน **สมการอ็อยเลอร์-ลากร็องฌ์** หรือ **สมการลากร็องฌ์** คือ สมการปริพันธ์อันดับสองโดยมีผลเฉลยเป็นฟังก์ชัน stationary ถูกพัฒนาโดยนักคณิตศาสตร์ชาวสวิสเซอร์แลนด์ชื่อเลอ็อนฮาร์ท อ็อยเลอร์และนักคณิตศาสตร์ชาวอิตาลี่-ฝรั่งเศสชื่อโฌแซ็ฟ-หลุยส์ ลากร็องฌ์ ในปี 1750s

เนื่องจากฟังก์ชันที่หาอนุพันธ์ได้ (differentiable functional) จะคงที่ ณ บริเวณที่มีค่าสูงสุดและต่ำสุด สมการอ็อยเลอร์-ลากร็องฌ์จะมีประโยชน์มากในการแก้ปัญหาการหาค่าที่เหมาะที่สุด (optimization) ซึ่งให้ค่าบางอย่าง อาจจะเป็นค่าน้อยสุดหรือมากสุดก็ได้ วิธีการนี้เป็นการอุปไมยจากทฤษฎีบทของแฟร์มาร์ตในแคลคูลัส ซึ่งระบุว่าที่จุดใด ๆ บนฟังก์ชันที่หาอนุพันธ์ได้ จะนำไปสู่ค่าสูงสุดหรือต่ำสุดของบริเวณที่พิจารณา (local extremum) ของฟังก์ชัน จากการแก้อนุพันธ์ของฟังก์ชันเท่ากับศูนย์

ในกลศาสตร์แบบลากรองจ์ เนื่องจากหลักการของแฮมิลตันที่อนุรักษ์พลังงาน (stationary action) การวิวัฒนาการของระบบฟิสิกส์จึงถูกอธิบายด้วยผลเฉลยของสมการอ็อยเลอร์-ลากร็องฌ์สำหรับอธิบายแอคชันของระบบ ในกลศาสตร์คลาสสิก (classical mechanics) สมการอ็อยเลอร์-ลากร็องฌ์สามารถให้ผลเฉลยที่สอดคล้องกับการใช้กฎการเคลื่อนที่ของนิวตัน (Newton's laws of motion) แต่ประโยชน์ คือ จะให้รูปแบบสมการสำหรับระบบในระบบพิกัดทั่วไปซึ่งจะสามารถนำมาประยุกต์ใช้กับระบบพิกัดได้อย่างหลากหลาย ในทฤษฎีสนามคลาสสิก (classical field theory) จะมีรูปแบบสมการของอ็อยเลอร์-ลากร็องฌ์ที่สามารถใช้คำนวณพลศาสตร์ของสนามได้

ดูเพิ่ม
-------

|  |  |
| --- | --- |
|  | วิกิพจนานุกรม มีความหมายของคำว่า ***Euler–Lagrange equation*** |

* Lagrangian mechanics
* Hamiltonian mechanics
* Analytical mechanics
* Beltrami identity
* Functional derivative

บันทึก
------

1. ↑  Fox, Charles (1987). *An introduction to the calculus of variations*. Courier Dover Publications. ISBN 978-0-486-65499-7.

อ้างอิง
-------

* Hazewinkel, Michiel, บ.ก. (2001), "Lagrange equations (in mechanics)", *Encyclopedia of Mathematics*, Springer, ISBN 978-1-55608-010-4
การอภิเษกของพระนางกับ พระเจ้าอเล็กซานเดอร์มหาราช
**พระนางสเตทอีร่าที่ 2** หรือ**เจ้าหญิงบาร์ซิน** (กรีก: Στάτειρα อังกฤษ: Stateira II, Barsine died 323 BC) เป็นพระธิดาของ พระนางสเตทอีราที่ 1 และ พระเจ้าดาไรอัสที่ 3 แห่งเปอร์เซีย หลังจากพระเจ้าดาไรอัสได้พ่ายแพ้ในยุทธการที่กัวกาเมลา พระนางและเครือญาติได้ตกเป็นเชลยของพระเจ้าอเล็กซานเดอร์มหาราช พวกเขาได้รับการปรนนิบัติอย่างดีและพระนางก็กลายเป็นพระชายาองค์ที่ 2 ของพระเจ้าอเล็กซานเดอร์ ในปี พ. ศ. 324 ก่อนคริสต์กาล ในพิธีเดียวกันนั้น พระเจ้าอเล็กซานเดอร์ก็ได้อภิเษกกับพาริเซติส ลูกสาวของดาไรอัสก่อน หลังจากการเสียชีวิตของอเล็กซานเดอร์ ในปีค. ศ. 323 ก่อนคริสตกาล พระนางถูกสังหารโดย โรซานา พระมเหสีองค์แรกของพระเจ้าอเล็กซานเดอร์

อ้างอิง
-------

หนังสืออ่านเพิ่มเติม
--------------------

* Carney, Elizabeth Donnelly (2000), *Women and Monarchy in Macedonia*, Norman, OK: University of Oklahoma Press, ISBN 0-8061-3212-4
* O'Brien, John Maxwell (2001), *Alexander the Great: The Invisible Enemy - A Biography*, New York: Routledge, ISBN 0-415-10617-6
* Stewart, Andrew F. (1993), *Faces of Power: Alexander's image and Hellenistic politics*, Berkeley, CA: University of California Press, ISBN 0-520-06851-3
* Tarn, W.W. (2002), *Alexander the Great: Volume II Sources and Studies*, Cambridge University Press, ISBN 0-521-22585-X originally published 1948 by Cambridge University Press

แหล่งข้อมูลอื่น
---------------

* Pothos.org - Stateira, mother and daughter เก็บถาวร 2007-08-20 ที่ เวย์แบ็กแมชชีน
* Livius.org - Barsine/Statira เก็บถาวร 2014-11-06 ที่ เวย์แบ็กแมชชีน
ในชื่อบุคคลญี่ปุ่นนี้นามสกุลคือ  *อาไซ*
**อาไซ นางามาซะ** (ญี่ปุ่น: 浅井長政; โรมาจิ: *Azai Nagamasa*;  ค.ศ. 1545 - 26 กันยายน ค.ศ. 1573) เป็นไดเมียวผู้ครอบครองแถบจังหวัดโอมิในยุคเซ็งโงะกุ

ประวัติ
-------

นางามาซะเกิดในปราสาทโอดะนิ เป็นบุตรของ อะซะอิ ฮิซะมะซะ เป็นไดเมียวรุ่นที่สองของตระกูล และเป็นไดเมียวรุ่นสุดท้ายของตระกูล ตระกูลอะซะอินั้นมีตระกูลคู่ปรับคือตระกูลโรกคาคุ ใน พ.ศ. 2103 นะงะมะซะได้ขึ้นมาเป็นหัวหน้าตระกูล บิดาของนะงะมะซะมีทีท่าว่าจะยอมจำนนต่อโรกคาคุ แต่นะงะมะซะนั้นยังต่อต้านต่อไป ต่อมานะงะมะซะนั้นได้ถูกส่งตัวให้ไปสมรสกับเจ้าหญิงแห่งโรกคาคุ เขาล้มงานลงด้วยตัวของเขาเอง แล้วกลับปราสาทโอดานิ

สงครามกับโรกคาคุ
----------------

นะกะมะซะได้ทำสงครามกับ โรกคาคุ โยชิคาตะ โดยการยึดปราสาทฟูโตะกลับคืนใน พ.ศ. 2104 หลังจากนั้นนะกะมะซะก็รบกับตระกูลโรกคาคุในศึกโนะราดะ และได้ชัยชนะ หลังจากสงคราม นะกะมะซะได้แต่งงานกับโออิจิ น้องสาวของโอดะ โนะบุนะงะ และได้เป็นพันธมิตรกัน แล้วเขาก็ช่วยโนะบุนะงะบุกจังหวัดมิโนะเผชิญหน้ากับ ไซโต ทะสึโอะกิ ทั้งสองนั้นเป็นพันธมิตรที่น่าเชื่อถือต่อกันมาก โดยเฉพาะโนะบุนะงะที่มีความไว้วางใจต่อนะกะมะซะมากยิ่งนัก

ต่อต้านโนะบุนะงะ สงครามอาเนกาว่า
--------------------------------

ใน พ.ศ. 2113 โนะบุนะงะได้ทำสงครามกับตระกูลอะซะกุระ นำโดย อะซะกุระ โยะชิอะกิ โนะบุนะงะนั้นหวังการช่วยเหลือจากนะกะมะซะ แต่เมื่อนะกะมะซะกลับช่วยอะซะกุระ ทำให้โนะบุนะงะต้องถอยทัพ และไปขอความช่วยเหลือจาก โทะกุงะวะ อิเอะยะซุ และทัพผสมของโอดะและโทะกุงะวะ ก็ต่อสู้กับทัพผสมของอะซะกุระและอาซาอิก็เกิดขึ้นที่แม่น้ำอะเนะงะวะ ทัพของโยะชิอะกิและนะกะมะซะพ่ายแพ้ แต่หลังจากนั้นก็มีศึกเกิดขึ้นอีกเป็นย่อมๆอยู่หลายครั้ง

วาระสุดท้าย
-----------

นะกะมะซะได้อยู่ปราสาทโอดานิของตน และใน พ.ศ. 2116 นะกะมะซะได้ถูกโนะบุนะงะบุกล้อมปราสาท โนะบุนะงะนั้นให้โอกาสครั้งสุดท้าย แต่นะกะมะซะปฏิเสธ แล้วปราสาทโอดานิก็ถูกเผา นะกะมะซะส่งตัวโออิจิให้โนะบุนะงะ พร้อมกับเหล่าลูกของเขา แล้วนะกะมะซะก็กระทำการฮาราคีรีเป็นจุดจบของตนในที่สุด

* ว่ากันว่าหลังจากเหตุการณ์นั้นโออิจิไม่พูดคุยกับพี่ชายของตนอีกเลย
* หนึ่งในลูกสาวของนะกะมะซะนั้นได้สมรสกับ โทะโยะโตะมิ ฮิเดะโยะชิ ด้วย

อ้างอิง
-------


1. ↑  "The Samurai Archives Japanese History Page". *Samurai-archives.com*. สืบค้นเมื่อ 30 June 2018.
2. ↑  "Asai Nagamasa". *Wiki.samurai-archives.com*. คลังข้อมูลเก่าเก็บจากแหล่งเดิมเมื่อ 20 August 2013. สืบค้นเมื่อ 30 June 2018.
***เวิร์ลไดสตาร์*** (ญี่ปุ่น: ワールドダイスター; โรมาจิ: *Wārudo Dai Sutā*) เป็นโครงการสื่อผสมญี่ปุ่น เขียนโดยทากาฮิโระและสร้างสรรค์โดยบันไดนัมโคฟิล์มเวิกส์ ออกแบบตัวละครต้นฉบับโดยมิกะ พิกาโซะ ซีรีส์อนิเมะโทรทัศน์ผลิตโดยสตูดิโอเลอร์เชอมีกำหนดออกอากาศในเดือนเมษายน พ.ศ. 2566 เกมมือถือชื่อว่า *เวิร์ลไดสตาร์: ยูเมะ โนะ สเตลลาเรียม* มีกำหนดจำหน่ายในเดือนฤดูร้อน พ.ศ. 2566

ตัวละคร
-------

### Sirius

Kokona Ōtori (鳳ここな, *Ōtori Kokona*)
ให้เสียงโดย: Manaka Iwami
Shizuka (静香)
ให้เสียงโดย: Ikumi Hasegawa
Kathrina Griebel (カトリナ・グリーベル, *Katorina Gurīberu*)
ให้เสียงโดย: Sally Amaki
Yae Niizuma (新妻八恵, *Niizuma Yae*)
ให้เสียงโดย: Maria Naganawa
Panda Yanagiba (柳場ぱんだ, *Yanagiba Panda*)
ให้เสียงโดย: Naomi Ōzora
Chisa Sasuga (流石知冴, *Sasuga Chisa*)
ให้เสียงโดย: Rico Sasaki
Noa Hiiragi (柊 望有, *Hiiragi Noa*)
ให้เสียงโดย: Nanako Mori
### Gingaza

Ramona Wolf (ラモーナ・ウォルフ, *Ramōna Uorufu*)
ให้เสียงโดย: Minami Tanaka
Koyomi Senju
ให้เสียงโดย: Mariko Toribe
### Gekidan Denki

Mito Shiromaru (白丸美兎, *Shiromaru Mito*)
ให้เสียงโดย: Reina Kondō
Iroha Senju
แม่แบบ:Voiced by4
### Eden

Nikako Toneri (舎人仁花子, *Toneri Nikako*)
ให้เสียงโดย: Shuka Saitō
Hatsumi Renjakuno
แม่แบบ:Voiced by4

สื่อ
----

### มังงะ

มังงะดัดแปลงวาดภาพโดยนานาฟูจิ เริ่มเผยแพร่ทางเว็บไซต์*คอมิกอไลฟ์+*ของสำนักพิมพ์เมเดียแฟกทอรีในเดือนเมษายน พ.ศ. 2566

### อนิเมะ

ซีรีส์อนิเมะโทรทัศน์ผลิตโดยสตูดิโอเลอร์เชอ มีกำหนดออกอากาศในวันที่ 9 เมษายน พ.ศ. 2566 ทางช่องโตเกียวเอ็มเอ็กซ์และเครือข่ายอื่น ๆ

### เกมมือถือ

เกมมือถือชื่อว่า *เวิร์ลไดสตาร์: ยูเมะ โนะ สเตลลาเรียม* มีกำหนดจำหน่ายในเดือนฤดูร้อน พ.ศ. 2566

อ้างอิง
-------

1. 1 2 3 4 5 6 7 8 9 10 11  "World Dai Star Project About Aspiring Stage Actresses Gets Spring TV Anime, Summer Game App". *Anime News Network*. November 27, 2022. สืบค้นเมื่อ November 28, 2022.
2. 1 2 3 4 5  Cayanan, Joanna (January 29, 2023). "World Dai Star Project Unveils New Details on TV Anime, Game App". *Anime News Network*. สืบค้นเมื่อ January 29, 2023.
3. ↑  Harding, Daryl (February 26, 2023). "World Dai Star TV Anime Reveals Curtain Up on Broadcast Date in New Trailer, Visual". *Crunchyroll*. สืบค้นเมื่อ February 26, 2023.

แหล่งข้อมูลอื่น
---------------

* เว็บไซต์ทางการของโครงการ (ญี่ปุ่น)
* เว็บไซต์ทางการของเกม (ญี่ปุ่น)
* เว็บไซต์ทางการของอนิเมะ (ญี่ปุ่น)
* *เวิร์ลไดสตาร์* (อนิเมะ) ที่เครือข่ายข่าวอนิเมะ
เส้นวงกลมใหญ่จะแบ่งทรงกลมออกเป็นสองซีกเท่ากัน
**เส้นวงกลมใหญ่** เป็นวงกลมที่ใหญ่ที่สุดเท่าที่จะวาดได้บนทรงกลม และเมื่อลากบนทรงกลมแล้วจะแบ่งทรงกลมออกเป็นสองซีกเท่ากัน ปกติแล้วเส้นวงกลมใหญ่จะลากผ่านพื้นที่ ๆ เป็นเส้นผ่านศูนย์กลางของทรงกลม เส้นวงกลมใหญ่จะมีความยาวเท่ากับเส้นรอบวงของทรงกลมนั้น หากวงกลมนั้นไม่ได้ลากผ่านเส้นผ่านศูนย์กลางของทรงกลม วงกลมนั้นจะกลายเป็น **เส้นวงกลมเล็ก**

ปกติเส้นวงกลมใหญ่จะลากผ่านคู่จุดที่มีระยะห่างจากกันมากที่สุดบนพื้นผิวทรงกลม หากลากเส้นผ่านจุดคู่เล็งยันของทรงกลมจะสามารถสร้างเส้นทรงกลมใหญ่ได้หลายวง

ตัวอย่าง
--------

ตัวอย่างของเส้นวงกลมใหญ่คือ เส้นศูนย์สูตร และลองจิจูดที่เป็นคู่ตรงข้ามกัน (เช่น เส้นเมริเดียนแรกกับเส้นเมริเดียนที่ 180 องศา) นอกเหนือจากนี้คือเส้นที่แบ่งซีกโลกแผ่นดินและมหาสมุทร วงกลมใหญ่บนโลกจะแบ่งโลกออกเป็นสองซีก

แหล่งข้อมูลอื่น
---------------

* Great Circle – from MathWorld Great Circle description, figures, and equations. Mathworld, Wolfram Research, Inc. c1999
* Great Circles on Mercator's Chart by John Snyder with additional contributions by Jeff Bryant, Pratik Desai, and Carl Woll, Wolfram Demonstrations Project.
* Navigational Algorithms เก็บถาวร 2018-10-16 ที่ เวย์แบ็กแมชชีน Paper: The Sailings.
* Chart Work - Navigational Algorithms Chart Work free software: Rhumb line, Great Circle, Composite sailing, Meridional parts. Lines of position Piloting - currents and coastal fix.
ตัวกลางสารไดอิเล็กทริกชนิดหนึ่งกำลังแสดงการวางตัวของอนุภาคที่มีประจุ สร้างปรากฏการณ์การเป็นขั้วไฟฟ้า (อังกฤษ: polarization effect) ตัวกลางเช่นนี้สามารถมีอัตราส่วนของฟลักซ์ไฟฟ้าต่อประจุที่ต่ำ(แรงต้านสนามไฟฟ้าสูง)กว่าพื้นที่ว่างเปล่า
ในทฤษฎีแม่เหล็กไฟฟ้า **แรงต้านสนามไฟฟ้า** (อังกฤษ: permittivity) เป็นตัวชี้วัดความต้านทานที่ถูกสร้างขึ้นเมื่อมีการก่อตัวของสนามไฟฟ้าในตัวกลาง พูดอีกอย่าง แรงต้านสนามไฟฟ้าเป็นตัววัดว่าสนามไฟฟ้าจะถูกกระทบอย่างไร และแรงนี้จะได้รับผลกระทบอย่างไรจากตัวกลางไดอิเล็กทริกหนึ่ง แรงต้านสนามไฟฟ้าของตัวกลางหนึ่งจะอธิบายถึงว่าสนามไฟฟ้า(ให้ถูกต้องมากขึ้น, คือฟลักซ์)มีจำนวนมากน้อยเท่าใดที่ถูก 'สร้าง' ขึ้นต่อหน่วยประจุในตัวกลางนั้น ฟลักซ์ไฟฟ้าจะเกิดขึ้นมากในตัวกลางที่มีแรงต้าน(ต่อหน่วยประจุ)ต่ำเนื่องจากปรากฏการณ์ของการเป็นขั้ว แรงต้านสนามไฟฟ้าจะเกี่ยวข้องโดยตรงกับความอ่อนไหวทางไฟฟ้าซึ่งเป็นตัวชี้วัดว่าสารไดอิเล็กทริกหนึ่งจะกลายเป็นขั้วไฟฟ้าในการตอบสนองต่อสนามไฟฟ้าได้ง่ายแค่ไหน ดังนั้น แรงต้านสนามไฟฟ้าจะเกี่ยวข้องกับความสามารถของวัสดุที่จะ**ต้านทาน**ต่อสนามไฟฟ้า

ในหน่วยของ SI ค่าแรงต้านสนามไฟฟ้า *ε* มีหน่วยเป็นฟารัดต่อเมตร (F/m or F·m−1) และ ความอ่อนไหวทางไฟฟ้า *χ* ไม่มีหน่วย ค่าทั้งสองเกี่ยวข้องกันผ่านทาง

{\displaystyle \varepsilon =\varepsilon \_{\text{r}}\varepsilon \_{0}=(1+\chi )\varepsilon \_{0}}
เมื่อ *ε*r เป็นค่าแรงต้านสนามไฟฟ้าสัมพันธ์ของวัสดุ และ *ε*0 = 8.8541878176.. × 10−12 F/m เป็น แรงต้านสนามไฟฟ้าในสูญญากาศ
**โกริว อาซาดะ** (10 มีนาคม ค.ศ. 1734 ( 10 มีนาคม - 25 มิถุนายน 1799) เป็น นักดาราศาสตร์ ชาวญี่ปุ่นในสมัยเอโดะ

ชีวประวัติ
----------

เกิดที่แคว้นบุงโงะ (ปัจจุบันคือเมืองคิตสึกิ จังหวัดโออิตะ)  บ้างก็บอกว่าเดิมนามสกุลของเขาคืออายาเบะ (綾部)

เขาสนใจวัตถุทางดาราศาสตร์มาตั้งแต่เด็ก และเริ่มสังเกตการณ์ทางดาราศาสตร์อย่างเต็มรูปแบบเมื่ออายุประมาณ 20 ปี เขาศึกษาดาราศาสตร์และการแพทย์ด้วยตัวเอง จากการอ่านหนังสือ

ว่ากันว่าเขาค้นพบกฎข้อที่ 3 ของเคปเลอร์ด้วยตัวเอง และเนื้อหาของกฎนั้นอธิบายไว้ในหนังสือ "กฎแปลก ๆ ระยะทางห้าดาว" (五星距地之奇法)

ในปีโฮเรียกุที่ 13 (ค.ศ. 1763) เขายังได้ทำนายสุริยุปราคา โดยใช้กฎของเคปเลอร์ สุริยุปราคานี้ไม่ได้ถูกบันทึกไว้ในปฏิทินโฮเรียกุ ซึ่งใช้อยู่ในขณะนั้น จึงทำให้เขามีชื่อเสียงขึ้นมา

เขาได้สร้างแผนที่สังเกตการณ์พื้นผิวดวงจันทร์ที่เก่าแก่ที่สุดของญี่ปุ่นขึ้นโดยใช้กล้องโทรทรรศน์เกรกอรีกำลังขยายสูงตัวแรกที่นำเข้าจากฮอลันดา เมื่อเขาส่งจดหมายถึงมิอุระเกี่ยวกับสุริยุปราคาที่จะเกิดขึ้นในอีกแปดปีต่อมาในปี 1778 เขาได้รวมแผนที่สังเกตการณ์ดวงจันทร์ไว้ด้วย โดยโทชิโอะ คาเงะได้ค้นเจอเข้าขณะที่รวบรวมข้อมูลสำหรับเขียนหนังสือ

หลุมอุกกาบาตบนดวงจันทร์ ชื่อ Asada ตั้งชื่อตามเขา

 อนุสาวรีย์โกริว อาซาดะ

อ้างอิง
-------

1. 1 2 3  *江戸時代人物控１０００*, 山本博文監修, 小学館, 2007, p. 13-14, ISBN 978-4-09-626607-6`{{citation}}`: CS1 maint: others (ลิงก์)
2. 1 2 3  麻田 剛立（あさだ ごうりゅう） 杵築市、2020年2月13日閲覧。
3. ↑  上田正昭、津田秀夫、永原慶二、藤井松一、藤原彰、『コンサイス日本人名辞典 第5版』、株式会社三省堂、2009年　24頁。
4. ↑  『月のえくぼ（クレーター）を見た男 麻田剛立』。
โอะนิงะวะระ
**โอะนิงะวะระ** (ญี่ปุ่น: Onigawara; โรมาจิ: *鬼瓦*) หมายความว่า "กระเบื้องรูปยักษ์" เป็นเครื่องประดับหลังคา พบได้ในสถาปัตยกรรมญี่ปุ่น ทำเป็นรูปยักษ์ญี่ปุ่นที่เรียกว่า "โอะนิ" มีลักษณะเป็นอสุรกายน่ากลัว

ก่อนยุคเฮอัน มักใช้ ฮะนะงะวะระ หรือกระเบื้องรูปเถาไม้ ประดับหัวหลังคา ส่วนโอะนิงะวะระนี้ เชื่อกันว่ามาจากองค์ประกอบทางสถาปัตยกรรมที่เรียก "โอะนิตะ" หรือแผ่นไม้วาดเป็นรูปยักษ์ ใช้อุดรอยรั่วบนหลังคา โดยในยุคนะระ เดิมทีนิยมประดับหัวหลังคาด้วยกระเบื้องทำเป็นรูปลักษณ์อย่างอื่น แล้วนิยมทำเป็นรูปเด่นชัดมีลักษณะอย่างยักษ์ และที่สุดก็ทำเป็นยักษ์สามมิติไป

โอะนิงะวะระใช้ประดับหลังคาวัดพุทธมากที่สุด

อ้างอิง
-------

1. 1 2  Parent, Mary Neighbour. (2003). *Japanese Architecture and Art Net Users System*.
2. ↑  "onigawara　鬼瓦." JAANUS. Retrieved on June 12, 2009.
3. ↑  DeAgostini Kodera/Butsuzō DVD series, Hōryū-ji issue's pamphlet

ระเบียงภาพ
----------

* 
* วัดโจโดะวัดโจโดะ
* วัดเซนโกะกุวัดเซนโกะกุ
*

ดูเพิ่ม
-------

|  |  |
| --- | --- |
|  | คอมมอนส์ มีภาพและสื่อเกี่ยวกับ:**โอะนิงะวะระ** |

* ชิบิ (กระเบื้องมุงหลังคา)
* ชะชิโฮะโกะ
* การ์กอยล์
* คิมีรา (สถาปัตยกรรม)
* เครื่องประดับหลังคาพระราชวังญี่ปุ่น
* สถาปัตยกรรมญี่ปุ่น
|  |  |  |
| --- | --- | --- |
| ตัวอย่างภาพที่เกิดจากการเร็นเดอร์โดยไม่ใช้ Global Illumination (ซ้าย) เปรียบเทียบกับแบบที่ใช้ (ขวา) |  | ตัวอย่างภาพที่เกิดจากการเร็นเดอร์โดยไม่ใช้ Global Illumination (ซ้าย) เปรียบเทียบกับแบบที่ใช้ (ขวา) |
| ตัวอย่างภาพที่เกิดจากการเร็นเดอร์โดยไม่ใช้ Global Illumination (ซ้าย) เปรียบเทียบกับแบบที่ใช้ (ขวา) |

**โกลบอลอินลูมิเนชัน** (อังกฤษ: Global illumination) เป็นชื่อเรียกรวมทั่วๆไปของขั้นตอนวิธีที่ใช้ในการเร็นเดอร์ในคอมพิวเตอร์กราฟิกสามมิติเพื่อเพิ่มความสมจริงของแสงเงาให้กับแบบ ขั้นตอนวิธีเหล่านี้จะไม่มองแค่ว่าแสงจะต้องเดินทางมาจากต้นกำเนิดแสงโดยตรง แต่จะมองว่าแสงซึ่งมาจากต้นกำเนิดนั้นๆอาจสะท้อนมาจากพื้นผิวของวัตถุอื่นๆที่อยู่ในฉากด้วย

ในทางทฤษฎี การสะท้อน การหักเห เงา ล้วนแล้วแต่เป็นตัวอย่างของ Global illumination เพราะในการจำลอง วัตถุหนึ่งๆจะมีผลต่อการเร็นเดอร์ของวัตถุอื่นๆ ไม่ใช่เฉพาะผลจากการกระทบของแสงที่มาจากต้นกำเนิดแสงโดยตรงเท่านั้น อย่างไรก็ตามในทางปฏิบัติจะนับเพียงการจำลองการสะท้อนแสงแบบฟุ้งกระจายและการสะท้อนหรือหักเหของแสงจากพื้นผิวโค้งเท่านั้น

เรามักพบว่าภาพที่ถูกให้แสงและเงาด้วยกระบวนการแบบ global illumination มีความสมจริงมากกว่าภาพที่ให้แสงและเงาแบบคำนวณจากต้นกำเนิดแสงโดยตรงเท่านั้น อย่างไรก็ตามกระบวนการคำนวณแสงในลักษณะนี้จะใช้กำลังในการประมวลผลสูงมากและใช้เวลานานกว่าวิธีอื่น วิธีการหนึ่งซึ่งเป็นที่นิยมในการคำนวณ global illumination คือการคำนวณแล้วจัดเก็บผลที่ได้ลงในตัววัตถุ(เช่นในรูปของพอยต์คลาวด์) วิธีนี้เรียกว่า radiosity ซึ่งผลลัพธ์นี้สามารถนำไปใช้สร้างภาพจากมุมมองต่างๆ โดยจะถูกใช้เป็นแนวทางที่จะคำนวณแสงในฉากคร่าวๆเป็นการลดความซ้ำซ้อนในการคำนวณแสงจริงๆซึ่งใช้เวลามาก

Radiosity, ray tracing, beam tracing, cone tracing, path tracing, metropolis light transport, ambient occlusion, photon mapping, และ image based lighting เป็นตัวอย่างของขั้นตอนวิธีที่ใช้ในการเร็นเดอร์แบบ global illumination ซึ่งขั้นตอนเหล่านี้มักถูกนำผสมผสานมาใช้ร่วมกันเพื่อให้ให้ได้ผลลัพธ์ที่ถูกต้องยิ่งขึ้นและใช้เวลาน้อยลง

อ้างอิง
-------
**โซน เซียวเม็ย** (เขมร: ស៊ន សៀវម៉ី; อังกฤษ: Sorn Seavmey) เกิดเมื่อ 14 กันยายน พ.ศ. 2538 ที่ราชธานีพนมเปญ เป็นนักเทควันโดชาวกัมพูชา เซียวเม็ยเป็นน้องสาวของ โซน ดาวิน ซึ่งเป็นนักเทควันโดหญิงทีมชาติกัมพูชาเช่นกัน

เซียวเม็ยได้เหรียญทองในการแข่งขันเทควันโดหญิงรุ่น 73 กก. ในเอเชียนเกมส์ ที่อินชอน พ.ศ. 2557 ก่อนหน้านี้เธอเคยได้เหรียญทองในรุ่นเดียวกันนี้ในกีฬาซีเกมส์ ที่ประเทศพม่า พ.ศ. 2556 และครั้งต่อมาที่ประเทศมาเลเซีย พ.ศ. 2560 และคว้าเหรียญทองในรุ่นมากกว่า 73 กก. ในกีฬาซีเกมส์ ที่ประเทศฟิลิปปินส์ พ.ศ. 2562 

โซน เซียวเม็ย นับเป็นนักกีฬาชาวกัมพูชาคนแรกที่ได้รับเหรียญทองจากการแข่งขันเอเชียนเกมส์ ซึ่งหลังจากที่เธอคว้าเหรียญทองในเอเชียนเกมส์ครั้งนั้น ทำให้เซียวเม็ยได้รับความนิยมในหมู่ชาวกัมพูชา และเซียวเม็ยได้แสดงจุดยืนไม่รับงานโฆษณาจากเครื่องดื่มแอลกอฮอลล์ในประเทศ แม้ว่าบริษัทเครื่องดื่มแอลกอฮอลล์ในประเทศแห่งหนึ่ง ซึ่งเป็นผู้สนับสนุนของคณะกรรมการโอลิมปิกของกัมพูชา จะมอบเงินสนับสนุนให้เธอ และพยายามจะดึงเธอมาเป็นผู้แสดงแบบโฆษณา แต่เซียวเม็ยปฎิเสธ

เซียวเม็ยได้เข้าร่วมกีฬาโอลิมปิกฤดูร้อน 2016 ณ นครรีโอเดจาเนโร ประเทศบราซิล โดยเธอเข้าแข่งขันในรุ่นพิกัดน้ำหนักมากกว่า 67 กิโลกรัม โดยเธอตกรอบ 16 คนสุดท้าย

อ้างอิง
-------

แหล่งข้อมูล
-----------

* โซน เซียวเม็ย ที่เฟซบุ๊ก
**ทอมป์สัน** (โครเอเชีย: *Thompson*) เป็นกลุ่มดนตรีโฟล์กและฮาร์ดร็อกสัญชาติโครเอเชีย ก่อตั้งขึ้นใน พ.ศ. 2534 โดยมาร์กอ เพกอวิชซึ่งต่อมาคือนักร้องหลักและนักแต่งเพลงประจำวง ร่วมกับทอมิสลาฟ แมนดาลิช อีวาน อีวานกอวิช ตูเย อีวิช และอีวีกา บีลิช อีเก โดยชื่อวงดนตรีนั้นตั้งชื่อตามปืนกลมือทอมป์สันซึ่งเป็นปืนกลมือสัญชาติอเมริกัน

วงดนตรีนี้เป็นที่รู้จักในช่วงสงครามยูโกสลาเวียและสงครามประกาศเอกราชโครเอเชีย พวกเขาออกผลงานเพลงแรกคือ *บอจนาชาโวกลาเว* (ทหารกล้าแห่งชาวอกลาวา) เมื่อ พ.ศ. 2534 และเพลงดังกล่าวถูกบรรจุในสูติโออัลบั้มแรกของวงคือ *มอลิ มาลา* ซึ่งวางจำหน่ายครั้งแรกใน พ.ศ. 2535 หลังจากนั้นวงดนตรีมีชื่อเสียงและออกผลงานเพลงเรื่อยมา และได้จัดคอนเสิร์ตทัวร์ครั้งใหญ่ใน พ.ศ. 2545 จากการโปรโมทสูตดิโออัลบั้มชุด *อีมอจนาโรเด* ซึ่งมียอดขายเกิน 60,000 ตลับ/แผ่น จากนั้นวงดนตรีมีโอกาสได้แสดงคอนเสิร์ตที่ซิดนีย์และเมลเบิร์น ประเทศออสเตรเลีย เมื่อ พ.ศ. 2548 และมีโอกาสได้ขึ้นแสงคอนเสิร์ตในหลายประเทศใน พ.ศ. 2549 พร้อมกับสตูดิโออัลบั้ม *บีโลเยดินอมอูฮวาตสกอจ* โดยจัดการแสดงคอนเสิร์ตทั้งในประเทศแคนาดา สหรัฐ ประเทศเยอรมนีและประเทศสวีเดน

อย่างไรก็ตาม เนื้อหาเพลงของทอมป์สันโดยส่วนใหญ่มักมีเนื้อหาแนวคิดชาตินิยมชาวโครแอต รวมถึงเป็นพวกฝักใฝ่อูสตาเชซึ่งเป็นองค์กรฟาสซิสต์ของประเทศโครเอเชีย ประกอบกับมีเนื้อหาเพลงที่รุนแรงและมีคตินิยมเชื้อชาติต่อชาวเซิร์บเป็นจำนวนมาก ส่งผลให้พวกเขาถูกห้ามมิให้จัดแสดงคอนเสิร์ตในหลายประเทศ อาทิ ประเทศเนเธอร์แลนด์ ประเทศออสเตรีย ประเทศสวิตเซอร์แลนด์และประเทศสโลวีเนีย นอกจากนี้ ทอมป์สันยังถูกวิพากษ์วิจารณ์จากการคัดอกทำนองเพลงของเซิร์บและเพลงของพวกพลพรรคยูโกสลาเวียหลายเพลง โดยเฉพาะกรณีของเพลง *อานีเยกนินสกากรายีนา* ซึ่งอยู่ในสตูดิโออัลบั้มชุด *วรีเยเมชกอปิออนา* (2538) ที่ไปคัดลอกทำนองของหนึ่งในเพลงปลุกใจของพวกเชทนิกส์ คือ *นาจกราเยดอมชีวาวราตาเซวา* รวมถึงเพลงที่มีชื่อเสียงมากที่สุดของวงอย่าง *บอจนาชาโวกลาเว* ได้ไปคัดลอกทำนองของเพลง *ซีวีซอกอเล* ซึ่งเป็นเพลงปลุกใจของพวกพลพรรคยูโกสลาเวีย

สิ่งสืบเนื่อง
-------------

หนึ่งในเพลงดังของวงดนตรีอย่าง *ลีเยพาลิซี* (ช่างสวยงามเหลือเกิน) ซึ่งอยู่ในสตูดิโออัลบั้ม *วเยตาซะดินาเร* (2541) ถูกใช้บรรเลงและขับร้องโดยชาวโครแอตที่สนับสนุนฟุตบอลทีมชาติโครเอเชียระหว่างการแข่งขันในช่วงครึ่งหลังที่สนามกีฬามักซีมือร์ เมื่อ พ.ศ. 2550

ผลงานเพลง
---------

### สตูดิโออัลบั้ม

* 2534 – *บอจนาชาโวกลาเว*
* 2535 – *มอลิมาลา*
* 2538 – *วรีเยเมชกอปิออนา*
* 2539 – *เกนีกาเมนี*
* 2541 – *วเยตาซะดินาเร*
* 2545 – *อีมอจนาโรเด*
* 2549 – *บีโลเยดินอมอูฮวาตสกอจ*
* 2554 – *กลาสบาอิซฟลีมายอเซฟ*
* 2556 – *ออราเอดลาโบลา*

อ้างอิง
-------

1. ↑  "Croatia Records". Crorec.hr. สืบค้นเมื่อ 5 February 2014.
2. ↑  mir.net.au. "BlackCro Presents-MP Thompson 2005 Concert Tour Australia". Mir.net.au. คลังข้อมูลเก่าเก็บจากแหล่งเดิมเมื่อ 26 January 2014. สืบค้นเมื่อ 5 February 2014.
3. 1 2 3  "Backgrounder: Marko Perkovic and Thompson". *ADL.org*. Anti-Defamation League. คลังข้อมูลเก่าเก็บจากแหล่งเดิมเมื่อ 29 October 2008.
4. ↑  "Ne žele "fašiste": Thompsonu zabranjen koncert i ulaz u Švicarsku". *Nacional.hr*. 29 September 2009.
5. ↑  "Tompson od četničke pesme napravio ustašku?". Vesti.
6. ↑  "PLAGIJATOR: Tompson od četničke pesme napravio ustašku?! (VIDEO)". Telegraf. 8 October 2013.
7. ↑  "Šimunić: Zašto nam nisu pustili Thompsona? - Sport". Index.hr. 14 October 2007. สืบค้นเมื่อ 5 February 2014.
**ความดูดกลืนเชิงแสง** (absorbance) ในทางสเปกโทรสโกปี เป็นปริมาณซึ่งบ่งชี้ว่าแสงจะอ่อนลงมากน้อยเพียงใดเมื่อผ่านวัตถุบางอย่าง บางครั้งอาจเรียกว่า **ความหนาแน่นเชิงแสง** (optical density)

ใน เคมีวิเคราะห์ ความดูดกลืนเชิงแสง *A* λ ของ ความยาวคลื่น λ อาจคำนวณได้โดย

{\displaystyle A\_{\lambda }=-\log \_{10}(I/I\_{0})}
นั่นคือเป็นค่าลอการิทึมของอัตราส่วนระหว่างความเข้มแสงตกกระทบ {\displaystyle I\_{0}} กับความเข้มแสงส่องผ่าน *I* และเพิ่มเครื่องหมายลบ เพื่อให้ค่าแสดงเป็นบวก ค่าความส่งผ่านจะลดทอนแบบทวีคูณ เมื่อเทียบกับระยะทางที่แสงแผ่ผ่าน ในขณะที่ค่าความดูดกลืนจะแสดงเป็นลอการิทึม และด้วยเหตุนี้จึงลดลงตามสัดส่วนของความยาวเส้นทางแสง ตัวอย่างเช่น หากความหนาของวัตถุที่มีความส่งผ่านเป็น 0.1 (ความดูดกลืนจะเท่ากับ 1) เพิ่มขึ้นเป็นสามเท่า ค่าการส่งผ่านจะเท่ากับ 0.1 3 = 0.001 ในขณะที่ค่าความดูดกลืนจะเพิ่มเป็นสามเท่า

เมื่อแสดงค่าความดูดกลืนโดยใช้ ค่าสัมประสิทธิ์การดูดกลืน α และความยาวเส้นทางแสง *L* แล้ว α *L* = - ln ( *I* / *I* 0 ) ดังนั้น

{\displaystyle A\_{\lambda }=-\log \_{10}(I/I\_{0})=-{\frac {\ln(I/I\_{0})}{\ln 10}}\simeq 0.434\alpha L}

  

ค่าความดูดกลืนเป็นสัดส่วนกับความยาวเส้นทางแสงของเซลล์ตัวอย่างและความเข้มข้นของตัวอย่าง *C* ได้ว่า

{\displaystyle A\_{\lambda }=\alpha LC}
เรียกว่า กฎของลัมแบร์ต-เบร์ เมื่อใช้กฎนี้แล้ว ความเข้มข้นของสสารสามารถคำนวณได้จากเส้นโค้งการสอบเทียบ

วิธีการวัดค่า
-------------

สามารถใช้เครื่องสเปกโทรโฟโตมิเตอร์ใช้ในการวัดค่าความดูดกลืนเชิงแสงได้ โดยมีการใช้อุปกรณ์วัดที่มีแหล่งกำเนิดแสงและตัวตรวจจับที่แตกต่างกันขึ้นอยู่กับแถบความยาวคลื่นของแสงที่จะวัด

เมื่อทำการวัดค่าการดูดกลืนแสงของของเหลว ของเหลวมักจะถูกวางไว้ในเซลล์ควอทซ์ ในกรณีนี้ *I0* คือความเข้มแสงที่ส่องผ่านของเซลล์ว่าง และ *I* คือความเข้มแสงที่ส่องผ่านของเซลล์ตัวอย่าง
**อาร์เอ็มเอส *ควีนแมรี่*** (อังกฤษ: RMS *Queen Mary*) เป็นเรือเดินสมุทรสัญชาติอังกฤษที่ปลดประจำการแล้ว ซึ่งแล่นในมหาสมุทรแอตแลนติกเหนือเป็นหลักตั้งแต่ปี ค.ศ. 1936 ถึง ค.ศ. 1967 สำหรับสายการเดินเรือคูนาร์ด-ไวต์ สตาร์ ไลน์ (Cunard-White Star Line) สร้างโดย อู่ต่อเรือ จอห์น บราวน์ แอนด์ คอมพานี ในเมืองไคลด์แบงก์ ประเทศสกอตแลนด์ เรืออาร์เอ็มเอส *ควีนแมรี่* และเรืออาร์เอ็มเอส *ควีนอลิซาเบธ* ถูกสร้างขึ้นโดยเป็นส่วนหนึ่งของบริการเรือด่วนสองลำที่วางแผนไว้ของสายการเดินเรือคูนาร์ดระหว่างเซาแทมป์ตัน แชร์บูร์ก และ นิวยอร์ก เรือทั้งสองลำเป็นการตอบสนองของอังกฤษต่อ เรือด่วน พิเศษที่สร้างโดยบริษัทเยอรมัน อิตาลี และฝรั่งเศสในช่วงปลายทศวรรษที่ 1920 และต้นทศวรรษที่ 1930

อาร์เอ็มเอส ควีนแมรี่ ออกเดินทางเที่ยวปฐมฤกษ์เมื่อวันที่ 27 พฤษภาคม พ.ศ. 2479 และได้รับรางวัล Blue Riband ในเดือนสิงหาคม ปีเดียวกัน แต่ต่อมาได้เสียตำแหน่งนี้ให้กับเรือ เอสเอส นอร์มังดี ในปี พ.ศ. 2480 และยึดคืนมาได้อีกครั้งในปี พ.ศ. 2481 ยึดตำแหน่งไว้ได้จนถึงปี พ.ศ. 2495 ด้วยการปะทุของสงครามโลกครั้งที่ 2 เรือควีนแมรี่จึงถูกดัดแปลงเป็นเรือทหาร และบรรทุกทหารฝ่ายสัมพันธมิตร ในระหว่างสงคราม

หลังสงคราม เรือควีนแมรี่ ได้รับการปรับปรุงเพื่อให้สามารถกลับมาบริการผู้โดยสาร เรือควีนแมรี่และเรือควีนอลิซาเบธ ครองตลาดการขนส่งผู้โดยสารข้ามมหาสมุทรแอตแลนติกจนถึงยุคของเครื่องบินเจ็ตในปลายทศวรรษ 1950 ในช่วงกลางทศวรรษที่ 1960 เรือควีนแมรี่ มีอายุการใช้งานที่มากและกำลังประสบภาวะขาดทุน

หลังจากปรพสบภาวะขาดทุนมาเป็นเวลาหลายปี สายการเดินเรือคูนาร์ด ไลน์ ก็ได้ปลดระวางเรือควีนแมรี่ในปี ค.ศ. 1967 เรือควีนแมรี่ออกจากเซาแธมป์ตัน เป็นเที่ยวปัจฉิมฤกษ์ในวันที่ 31 ตุลาคม ค.ศ. 1967 และแล่นไปยังท่าเรือลองบีช แคลิฟอร์เนีย สหรัฐอเมริกา ซึ่งจอดอยู่ที่นั่นอย่างถาวร เมืองลองบีชได้ซื้อเรือควีนแมรี่ เพื่อใช้เป็นสถานที่ท่องเที่ยวที่มีภัตตาคาร พิพิธภัณฑ์ และโรงแรม เมืองนี้ทำสัญญาการจัดการเรือกับบริษัทบุคคลที่สามหลายแห่งในช่วงหลายปีที่ผ่านมา เรือลำนี้กลับมาควบคุมการปฏิบัติการได้ในปี 2564 เมื่อผู้ประกอบการยื่นฟ้องล้มละลาย และพบว่าจำเป็นต้องมีการซ่อมแซมครั้งใหญ่เพื่อป้องกันไม่ให้เรือจม
**คณะสงฆ์จินกัก** (เกาหลี: 대한불교진각종; ฮันจา: 大韓佛敎眞覺宗) คือคณะสงฆ์นิกายคุยหยานของประเทศเกาหลีใต้ ก่อตั้งขึ้นใน ค.ศ. 1947 โดยโฮดัง (นามเดิม ซ็อน คยู-ชัง; ค.ศ. 1902–1963) นักพรตคณะนี้จะนับถือพระไวโรจนพุทธะเป็นสำคัญเสียยิ่งกว่าพระโคตมพุทธเจ้า ผู้เป็นองค์พระศาสดา มีคำสอนสำคัญ เรียกว่า *ธรรมกายมหาไวโรจนพุทธะ* ประกอบด้วยการดำรงอยู่สามขั้นตอน ได้แก่ *วิโมกษ์* (ความหลุดพ้น) *ปรัชญา* (ปัญญาให้ถึงความหลุดพ้น) และ *ธรรมกาย* (สภาวะดั้งเดิมของพุทธะ) โดยรับคำสอนพื้นฐานมาจากศาสนาพุทธนิกายชิงงงที่ปรับขึ้นใหม่ รวมเข้ากับความเชื่อเรื่องมณฑลสองแบบ คือ ครรภธาตุ และวัชรธาตุ มีบทสวดมนต์หลักเป็นภาษาเกาหลีเพียงหกพยางค์ คือ *อม มานี บันเม ฮุม* (옴 마니 반메 훔) และภายในธรรมศาลาจะไม่มีพระพุทธรูปตั้งอยู่ หากแต่มีสัญลักษณ์ *อีว็อนซัง* (일원상, 一圓相) หรือสัญลักษณ์แห่งความจริงแท้อยู่ตรงหน้า

คณะสงฆ์จินกักถูกจัดในเป็นศาสนาพุทธเพื่อสังคม (Engaged Buddhism) หรือศาสนาพุทธแบบมนุษยนิยม (Humanistic Buddhism) ด้วยมีความพยายามในการที่จะให้หลักธรรมและหลักการทางศาสนาเพื่อพัฒนาสหโลก ด้วยเหตุนี้คณะสงฆ์ดังกล่าวจึงได้ดำเนินกิจกรรมผ่านมูลนิธิสวัสดิการสังคมเป็นของตนเอง เช่น การบริจาคสิ่งของและช่วยเหลือชาวเกาหลีเหนือแปรพักตร์ หรือการสอนภาษาเกาหลีแก่พระสงฆ์และประชาชนชาวพม่า เป็นอาทิ นอกจากจะมีเขตวัดในเขตประเทศเกาหลีใต้แล้ว พวกเขายังมีเขตวัดกระจายไปในต่างประเทศ ได้แก่ ประเทศจีน ประเทศเนปาล ประเทศศรีลังกา ประเทศแคนาดา และสหรัฐ

อย่างไรก็ตาม คณะสงฆ์จินกักจะมีลักษณะพิเศษแตกต่างจากคณะสงฆ์อื่นในประเทศเกาหลีใต้ คือ พระสงฆ์มีลักษณะแบบปุโรหิตใกล้เคียงกับลัทธิว็อนบุล เพราะสามารถไว้ผมยาวหรือสมรสได้ แต่จะแตกต่างกับลัทธิว็อนบุลตรงที่พระสงฆ์พร้อมคู่สมรสสามารถแสดงธรรมเทศนาร่วมกันได้ เดิมเมื่อมีกิจกรรมทางศาสนา ศาสนิกชนจะนั่งบนเบาะเพื่อฟังธรรมเทศนา แต่ในระยะหลังมานี้ได้เปลี่ยนเป็นเก้าอี้นั่งใกล้เคียงกับของโบสถ์ในศาสนาคริสต์

อ้างอิง
-------

1. ↑  "대한불교진각종(大韓佛敎眞覺宗)". *Encyclopedia of Korean Culture*.
2. 1 2  Kim Du-hyeon (March 3, 2014). "Surprising World of Korean Buddhism". *The Dongguk Post*.
3. ↑  "Welcome to Jin-gak Buddhist Order: The Restorer of Korean Esoteric Buddhism". *Jin-Gak Buddhist Order*.
4. ↑  Richard K. Payne, บ.ก. (7 December 2005). *Tantric Buddhism in East Asia*. Wisdom Publications. p. 76. ISBN 978-0861714872.
5. 1 2 3  김한수 (2022-04-27). "[김한수의 오마이갓] 머리 기른 부부가 함께 성직 활동하는 불교, 진각종". *Chosun* (ภาษาเกาหลี).
6. ↑  ""We can have wisdom through training and taking care of others" says monk Jingak". *Power Korea*. 2022-04-26.

แหล่งข้อมูลอื่น
---------------

* "Jin-Gak Buddhist Order". คลังข้อมูลเก่าเก็บจากแหล่งเดิมเมื่อ 2006-10-04. สืบค้นเมื่อ 2018-02-06. Official site
***หนังสือการ์ตูน*สตาร์ วอร์ส** คือชุดของหนังสือการ์ตูนที่อ้างอิงจากเรื่องราวในเรื่องแต่งชุด*สตาร์ วอร์ส* เริ่มมีครั้งแรกเมื่อ ค.ศ. 1977 ปีเดียวกันกับที่ภาพยนตร์*สตาร์ วอร์ส*ภาคแรกสุดออกฉาย จวบจนถึงปัจจุบันมีหนังสือการ์ตูน*สตาร์ วอร์ส*ตีพิมพ์มาแล้วหลายร้อยเล่ม จากสำนักพิมพ์ต่างๆ

เรื่องราวในหนังสือการ์ตูน*สตาร์ วอร์ส*มีหลากหลาย ต่างก็เป็นเรื่องราวที่เกิดขึ้นในจักรวาลของเรื่องแต่ง*สตาร์ วอร์ส* มีทั้งที่เป็นการดัดแปลงโดยตรงจากภาพยนตร์ หรือเรื่องราวที่แต่งใหม่โดยมีตัวละครจากภาพยนตร์เป็นตัวละครหลัก และเรื่องราวที่ใช้ตัวละครใหม่โดยอ้างอิงแนวคิดต่างๆ จากภาพยนตร์ มีทั้งที่ถูกนับเป็นเรื่องราวเดียวกันกับเรื่องราวหลักแต่เป็นส่วนขยายต่อยอด และบ้างก็ถูกจัดเป็นเอกเทศโดยไม่ถือว่ามีความเกี่ยวข้องกับเรื่องราวหลัก ซึ่งเป็นลักษณะที่พบได้ในเรื่องแต่งเสริมของ*สตาร์ วอร์ส*ในสื่ออื่นๆ ที่ไม่ใช่หนังสือการ์ตูน

หนังสือการ์ตูน*สตาร์ วอร์ส*เป็นส่วนสำคัญของแฟรนไชส์ที่ได้รับความนิยมมากว่า 40 ปี

1. ↑  Scott, Jeff (April 19, 2017). "40 Years and Counting…The Popularity of Star Wars". *Comic Basics*. สืบค้นเมื่อ 2023-05-04.
**อเล็กซานเดอร์ สคาราโน** (อิตาลี: *Alessandro Scarano*) (เกิด 3 กันยายน พ.ศ. 2526) เป็นนักการเมืองชาวซานมารีโน ซึ่งดำรงตำแหน่งผู้สำเร็จราชการร่วม ร่วมกับอเดล ทอนนินี ตั้งแต่วันที่ 1 เมษายน พ.ศ. 2566

ชีวประวัติ
----------

สคาราโน เกิดที่บอร์โก มักจอเร และจบการศึกษาด้านกฎหมายที่มหาวิทยาลัยโบโลญญา

เขาเป็นสมาชิกของ ประชาธิปไตยคริสเตียน ตั้งแต่ปี พ.ศ. 2545 เขาดำรงตำแหน่งในสภานิติบัญญัติ ชุดที่ 27 ของ สภาใหญ่สามัญ ตั้งแต่ปี พ.ศ. 2551 ถึง พ.ศ. 2555 และอีกครั้งในสภานิติบัญญัติ ชุดที่ 30 ตั้งแต่ปี พ.ศ. 2562 เขาเป็นสมาชิกของ [[คณะกรรมาธิการการต่างประเทศและกิจการภายใน 
(ซานมารีโน)|คณะกรรมาธิการการต่างประเทศและกิจการภายใน]]และหลงใหลเกี่ยวกับการเดินทาง ศิลปะ และโบราณคดี เขาฝึกขี่ม้าจนได้รับชัยชนะจากการแข่งขันชิงแชมป์ซานมารีโน

ในวันที่ 17 มีนาคม พ.ศ. 2566 สภาใหญ่สามัญได้เลือกเขาและอเดล ทอนนินี เป็นผู้สำเร็จราชการร่วมแห่งซานมารีโน เริ่มดำรงตำแหน่งตั้งแต่วันที่ 1 เมษายน พ.ศ. 2566 ถึง 1 ตุลาคม พ.ศ. 2566

อ้างอิง
-------

1. 1 2  "S.E. Alessandro Scarano". *Official Website of the Grand and General Council*. (ในภาษาอิตาลี)
2. 1 2 3 4 5  "Eletti i nuovi Capitani Reggenti: i profili di Alessandro Scarano e Adele Tonnini". *San Marino Rtv* (ภาษาอิตาลี). 17 March 2023. สืบค้นเมื่อ 2023-03-18.
สำหรับเฟรมเวิร์กที่ใหม่กว่าและใช้งานได้ครอสแพลตฟอร์ม ดูที่ ดอตเน็ต

สถาปัตยกรรมของดอตเน็ตเฟรมเวิร์ก 3.0
**ดอตเน็ตเฟรมเวิร์ก** (.NET Framework) คือแพลตฟอร์มสำหรับพัฒนาซอฟต์แวร์สร้างขึ้นโดยไมโครซอฟท์ โดยรองรับภาษาดอตเน็ตมากกว่า 40 ภาษา ซึ่งมีไลบรารีเป็นจำนวนมากสำหรับการเขียนโปรแกรม รวมถึงบริหารการดำเนินการของโปรแกรมบนดอตเน็ตเฟรมเวิร์ก โดยไลบรารีนั้นได้รวมถึงส่วนต่อประสานกับผู้ใช้ การเชื่อมต่อฐานข้อมูล วิทยาการเข้ารหัสลับ ขั้นตอนวิธี การเชื่อมต่อเครือข่ายคอมพิวเตอร์ และการพัฒนาเว็บแอปพลิเคชัน

โปรแกรมที่เขียนบนดอตเน็ตเฟรมเวิร์ก จะทำงานบนสภาพแวดล้อมที่บริหารโดย Common Language Runtime (CLR) ซึ่งเป็นส่วนหนึ่งในดอตเน็ตเฟรมเวิร์ก โดย CLR นั้นเตรียมสภาพแวดล้อมเสมือน (application virtual machine) ทำให้ผู้พัฒนาไม่ต้องคำนึงถึงความสามารถที่แตกต่างระหว่างหน่วยประมวลผลต่างๆ และ CLR ยังให้บริการด้านกลไกระบบความปลอดภัย การบริหารหน่วยความจำ และException handling ดอตเน็ตเฟรมเวิร์กนั้นออกแบบมาเพื่อให้การพัฒนาซอฟต์แวร์ง่ายขึ้น รวดเร็วขึ้น และปลอดภัยขึ้นกว่าเดิม

ดอตเน็ตเฟรมเวิร์กนั้นยังได้เป็นส่วนประกอบในระบบปฏิบัติการวินโดวส์เซิร์ฟเวอร์ 2003 และวินโดวส์วิสตา ซึ่งรุ่นแรกได้ออกในปีพ.ศ. 2545 รุ่นที่สองได้ออกในปีพ.ศ. 2548 ซึ่งตั้งแต่รุ่นแรกถึงรุ่นสองนั้นได้รองรับระบบปฏิบัติการไมโครซอฟท์ วินโดวส์เกือบทุกรุ่น และรุ่นที่สาม ซึ่งเป็นรุ่นปัจจุบันได้ออกวันที่ 6 พฤศจิกายน พ.ศ. 2549 โดยได้รองรับวินโดวส์เอกซ์พี SP2 วินโดวส์เซิร์ฟเวอร์ 2003 SP1 และวินโดวส์วิสตา

ดูเพิ่ม
-------

* ภาษาดอตเน็ต
* ADO.NET
* ASP.NET
* วิชวลสตูดิโอ

อ้างอิง
-------

1. ↑  "Download .NET Framework 4.8 Offline Installer". *Microsoft*. เก็บจากแหล่งเดิมเมื่อ August 15, 2019. สืบค้นเมื่อ August 15, 2019.
2. ↑  ".NET Languages". คลังข้อมูลเก่าเก็บจากแหล่งเดิมเมื่อ 2005-10-25. สืบค้นเมื่อ 2006-11-18.

แหล่งข้อมูลอื่น
---------------

* .NET Framework Developer Center (อังกฤษ)
* Microsoft .NET Framework 3.0 Community เก็บถาวร 2010-08-19 ที่ เวย์แบ็กแมชชีน (อังกฤษ)
* Microsoft .Net Framework คืออะไร?
* บทความ .NET Framework (ภาษาไทย) สอน .NET และอื่น ๆ ที่เกี่ยวข้อง (ไทย)
**.** **NET Foundation** เป็นองค์กรที่จัดตั้งขึ้นเมื่อวันที่ 31 มีนาคม 2014 โดย Microsoft เพื่อปรับปรุงการพัฒนา ซอฟต์แวร์โอเพ่นซอร์ส และการทำงานร่วมกันเกี่ยวกับ. NET Framework.  เปิดตัวในการประชุม Build 2014 ประจำปีที่จัดโดย Microsoft  มูลนิธินี้ไม่เชื่อเรื่องสิทธิ์การใช้งาน และโปรเจ็กต์ที่เข้าร่วมมูลนิธิมีอิสระที่จะเลือก สิทธิ์ใช้งานโอเพนซอร์ส ใดก็ได้ ตามที่กำหนดโดย Open Source Initiative (OSI)  มูลนิธิใช้ GitHub เพื่อโฮสต์โครงการโอเพ่นซอร์สที่จัดการ 

ผู้ใดก็ตามที่มีส่วนร่วมกับโครงการของมูลนิธิดอทเน็ต สามารถสมัครเป็นสมาชิกของมูลนิธิได้ สมาชิกสามารถลงคะแนนเสียงในการเลือกตั้งคณะกรรมการ และจะรักษาความแข็งแรงขององค์กร 

มูลนิธิเริ่มต้นด้วยโครงการ 24 โครงการภายใต้การดูแลของพวกเขา รวมไปถึง .NET Compiler Platform ("Roslyn") และ ASP โครงการโอเพ่นซอร์สในตระกูล NET ทั้งโอเพ่นซอร์สโดย Microsoft Open Technologies, Inc. (มส. โอเพ่นเทค).  Xamarin มีส่วนร่วมในโครงการหกโครงการ รวมถึงไลบรารีอีเมลแบบโอเพ่นซอร์ส MimeKit และ MailKit  ข้อมูลเมื่อ พฤษภาคม 2020[update] </link></link> เป็นสจ๊วตของโครงการที่ใช้งานอยู่ 556 โครงการ  รวมถึง : NET, Entity Framework (EF), Managed Extensibility Framework (MEF), MSBuild, NuGet, Orchard CMS และ WorldWide Telescope หลายโครงการเหล่านี้อยู่ในแกลเลอรีโครงการ Outercurve Foundation

ข้อมูลเมื่อ มิถุนายน 2022[update], its board of directors consisted of Bill Wagner, Javier Lozano, Rich Lander, Frank Odoom, Mattias Karlsson, Rob Prouse and Shawn Wildermuth.

1. ↑  ".NET Foundation". *Registration Data Search*. Corporations Division. Washington State Secretary of State. Accessed on March 30, 2016.
2. 1 2  "NET Foundation". *Guidestar*. Accessed on March 30, 2016.
3. ↑  "Board of Directors and Administrative Team".
4. ↑  Lardinois, Frederic (April 3, 2014). "Microsoft Launches .NET Foundation To Foster The .NET Open Source Ecosystem". *TechCrunch*.
5. 1 2 3  Paoli, Jean (April 3, 2014). ".NET Foundation Established to Foster Open Development". MS Open Tech. คลังข้อมูลเก่าเก็บจากแหล่งเดิมเมื่อ May 21, 2015. สืบค้นเมื่อ May 21, 2015.
6. ↑  "Frequently Asked Questions (FAQ)". .NET Foundation. คลังข้อมูลเก่าเก็บจากแหล่งเดิมเมื่อ May 14, 2016. สืบค้นเมื่อ May 21, 2015.
7. ↑  ".NET Foundation". *GitHub*.
8. ↑  ".NET Foundation Membership". *dotnetfoundation.org*. สืบค้นเมื่อ November 18, 2022.
9. ↑  ".NET Foundation". *dotnetfoundation.org*. เก็บจากแหล่งเดิมเมื่อ May 9, 2020.
10. ↑  ".NET Foundation Board of Directors". .NET Foundation. คลังข้อมูลเก่าเก็บจากแหล่งเดิมเมื่อ November 24, 2020. สืบค้นเมื่อ March 13, 2021.
วิทรูเวียนแมน ( อิตาลี : ***L'uomo vitruviano***[ˈlwɔːmo vitruˈvjaːno] ; เดิมชื่อ ***Le proporzioni del corpo umano secondo Vitruvio*** หรื 'สัดส่วนของร่างกายมนุษย์ตามวิทรูเวียส') เป็นภาพวาดที่เป็นผลงานของ เลโอนาร์โด ดา วินชี ชาวอิตาลี เมื่อประมาณปี ค.ศ. 1490 ซึ่งมาพร้อมกับบันทึกที่อิงจากผลงานของสถาปนิกชาวโรมัน วิตรูวิอุส โดยเป็นภาพวาดชายคนหนึ่งในตำแหน่งซ้อนทับสองตำแหน่งโดยแยกแขนและขาออกจากกัน และแนบในวงกลมและสี่เหลี่ยมจัตุรัสซึ่งเขียนด้วยหมึกบนกระดาษ

ภาพวาดแสดงถึงแนวคิดของเลโอนาร์โดเกี่ยวกับ สัดส่วนร่างกายมนุษย์ในอุดมคติ คำจารึกในสี่เหลี่ยมจัตุรัสและวงกลมนั้นมาจากคำอธิบายของสถาปนิกชาวโรมันโบราณ Vitruvius ในเล่มที่ 3 ของบทความ *De architectura ของ* เขา อย่างไรก็ตาม ดังที่ได้แสดงให้เห็นแล้ว เลโอนาร์โดไม่ได้เป็นตัวแทนของสัดส่วนแขนขาของวิตรูเวียส แต่รวมเอาสัดส่วนที่เขาพบหลังจากวัดขนาดนายแบบในมิลานด้วย  ในขณะที่ภาพวาดนี้ตั้งชื่อตาม Vitruvius นักวิชาการ บางคนในปัจจุบันตั้งคำถามถึงความเหมาะสมของชื่อดังกล่าว เนื่องจากมันถูกใช้ครั้งแรกในทศวรรษ 1490 



1. ↑  The Secret Language of the Renaissance – Richard Stemp
2. 1 2  Lugli, Emanuele. "In cerca della perfezione: nuovi elementi per l'Uomo vitruviano di Leonardo Da Vinci" [In Search of Perfection: New Elements for Leonardo Da Vinci's Vitruvian Man]. *Leonardo e Vitruvio: Oltre Il Cerchio e Il Quadrato, ed. By Francesca Borgo* (ภาษาอิตาลี).
**คูเมืองนครราชสีมา** ได้ก่อสร้างขึ้นในสมัยอยุธยา ในสมัยสมเด็จพระนารายณ์มหาราช ช่วงปี พ.ศ. 2199 - พ.ศ. 2231 เป็นหนึ่งในสัญลักษณ์ทางการท่องเที่ยวที่สำคัญของนครราชสีมา

ประวัติ
-------

ประตูเมือง และคูเมืองนครราชสีมา ในสมัยอดีต
ในสมัยสมเด็จพระนารายณ์มหาราช มีพระราชดำริว่า ดินแดนภาคอีสานเป็นฉนวนป้องกันการรุกรานของขแมร์ (เขมร) ลาว ญวน และเป็นหัวเมืองใหญ่ควบคุมเขมรป่าดงที่ขึ้นแก่ไทย จึงโปรดให้สร้างเมืองขึ้นใหม่ เนื่องจากเป็นที่ตั้งของเมืองที่เป็นจุดยุทธศาสตร์ทางการรบ จึงมีการสร้างกำแพงและขุดคู้มืองขึ้นด้วย 

โดยคูเมืองกว้าง 20 เมตร (10 วา) และลึก 6 เมตร (3 วา) ยาวล้อมรอบเมือง มีความกว้างประมาณ 1,000 เมตร (มาตราวัดของไทย : 25 เส้น) ยาวประมาณ 1,700 เมตร (มาตราวัดของไทย : 43 เส้น) ยาวล้อมรอบกำแพงเมืองและเขตเมืองเก่า และมีการขุดลำปรุจากลำตะคองเป็นทางน้ำเข้ามาหล่อเลี้ยงคูเมืองด้วย

การปรับปรุงคูเมือง
------------------

รายงานเกี่ยวกับการขุดคูเมือง โดยพระยาประสิทธิศัลการ ข้าหลวงเทศาภิบาลมณฑลนครราชสีห์มา ในสมัยรัชกาลที่ 5

> "คูรอบกำแพงเมือง แต่เดิมชาวเมืองทำนา เห็นด้วยเกล้าฯว่า เมืองนครราชสีห์มาเป็นเมืองดอน เวลาระดู(ฤดู)แล้งอัตคัดน้ำ เมื่อปลายปี ศก ๑๑๑ ข้าพระพุทธเจ้าได้รับพระราชทานขอแรงเลขสมกรมการ (น่าจะเป็นหน่วยงานโยธา) มาขุดคูเมือง ลึก ๕ ศอก กว้าง ๑๐ วา
> 
> ครั้นเดือนพฤษภาคม ศก ๑๑๒ ขุดได้ ๘ ส่วน ยังค้างอยู่ ๒ ส่วน จึ่งจะรอบเมือง และได้ใช้มูลดินที่ขุดจากคู เกลี่ยทำเปนถนนรอบคูชั้นนอก แต่ถนนนี้ยังเกลี่ยไม่แล้ว เวลานี้มีน้ำขังอยู่ในคูเสมอ เปนประโยชน์แก่บ้านเมืองมาก"
> 
>

สถานที่ใกล้เคียง
----------------

* อนุสาวรีย์ท้าวสุรนารี
* ประตูเมืองนครราชสีมา

อ้างอิง
-------

1. ↑  ราชกิจจานุเบกษา เล่ม 16 หน้า 408 วันที่ 1 ตุลาคม 118 (พ.ศ.2442)
"**คู่กรณี**" เป็นซิงเกิลของวงเยสเซอร์เดส์ จากค่ายเนเวอร์มายด์ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-ทำนองโดย คณิน สมันเลาะห์ ,เฉลิมพล ตันติ์ทวิสุทธิ์ และเรียบเรียงโดย อังค์กูณฑ์ ธนาทรัพย์เจริญ ,วีรยุทธ วัณโณ ,วสุรัตน์ พานิช ,อมร ตันติโชติมัย ออกจำหน่ายในวันที่ 8 ธันวาคม พ.ศ. 2558

เป็นเพลงสนุกๆอารมณ์ดี ที่พูดถึงสถานการณ์ในช่วงลุ้นๆ ตอนที่เจอกัน ปิ๊งกันใหม่ๆ ใครๆก็อยากรู้ว่าคนที่เป็น "คู่กรณี" ของเราคนนี้ จะคิดเหมือนกันกับเราหรือเปล่า อยากจะเคลียร์ให้รู้เรื่องว่าระหว่างเรา จะยังไงกันดี

มิวสิควิดีโอเพลงนี้ ถ่ายทำที่สตูดิโอย่านรังสิต ได้ น้อง "หลับปุ๋ย ฐิติกานต์ สิทธิสัมพันธ์" นักแสดงดาวรุ่งจากช่อง 3 มาเล่นเป็นนางเอกให้ โดยเรื่องราวในมิวสิควิดีโอจะพูดถึงอาการต่างๆของคนของคนที่กำลังอยู่ในช่วงลุ้นๆ ว่าเค้าจะโทรมามั้ย เค้าจะไลน์มารึเปล่า แล้วจะได้เจอกันอีกมั้ย อาการที่มักจะเกิดขึ้นกับทุกคนที่กำลังมีความรัก และน้องหลับปุ๋ยก็เล่นได้อย่างน่ารักมาก แถมตอนท้าย ยังจะมีเรื่องราวหักมุมนิดๆ

การตอบรับ
---------

เพลง "คู่กรณี" ได้อันดับสูงสุดที่ 16 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 14 ธันวาคม พ.ศ. 2558

### ชาร์ต

| ชาร์ต (พ.ศ. 2558) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 16 |
|

อ้างอิง
-------

1. ↑  Yes’sir Days ส่งซิงเกิ้ลใหม่ "คู่กรณี"[*ลิงก์เสีย*]
2. ↑  YES’SIR DAYS ย้ายบ้านใหม่ ส่งท้ายปี พร้อมเปิด "คู่กรณี" และพระเอกเอ็มวีสุดเจ๋ง
3. ↑  100 อันดับชาร์ทเพลงฮิต Gmember Chart Top 100 ประจำวันที่ 14 ธันวาคม 2558[*ลิงก์เสีย*]
ชื่อนี้เป็นชื่อบุคคลเกาหลีที่มีนามสกุลว่า *{{{1}}}*

**พระเจ้าพงซัง** (?-ค.ศ. 300) หรือ **โค ซัง-บู** จักรพรรดิองค์ที่ 14 แห่งอาณาจักรโคกูรยอ เป็นพระราชโอรสองค์ใหญ่ในพระเจ้าซอช็อน ทรงขึ้นครองราชย์แทนพระราชบิดาที่สวรรคตในปี ค.ศ. 292 โดยในสมัยยังทรงพระเยาว์ ทรงมีความอิจฉาองค์ชายโค ดัลกา (พระปิตุลาของพระองค์) ต่อมาเมื่อทรงขึ้นเป็นรัชทายาท จึงทรงจับพระปิตุลาของพระองค์สำเร็จโทษเสีย และในเดือน 8 ปี ค.ศ. 293 เผ่าเสียนเป่ยได้ยกกำลังมารุกราน ทำให้พระองค์ต้องหนีไปยังภูเขาแห่งหนึ่ง ต่อมาได้มีขุนนางผู้หนึ่งชื่อ โค โน-จา ได้นำทหารม้าจำนวน 500 นายออกขับไล่เผ่าเสียนเป่ยจนแตกพ่ายไป ทำให้พระเจ้าพงซังทรงดีพระทัยจึงเลื่อนให้เขาขึ้นเป็นขุนนางระดับขั้น 5 และเดือนต่อมาทรงระแวงว่าพระอนุชาของพระองค์คือองค์ชายโค ดล-โก จะวางแผนปองร้าย พระองค์จึงส่งกำลังทหารไปบังคับให้องค์ชายปลงพระชนม์ชีพพระองค์เอง ส่วนพระโอรสขององค์ชายหนีรอดไปได้ และในปลายรัชกาลเกิดสภาพอากาศเลวร้าย เหล่าขุนนางกราบทูลแต่พระองค์ก็มิด้สนใจทุกข์สุขของประชาชน จนในที่สุดเดือน 8 ปี ค.ศ. 300 เหล่าขุนนางที่ไม่พอใจพระเจ้าพงซังก็ได้ก่อการรัฐประหารขึ้น ทำให้พระเจ้าพงซังและพระราชโอรสอีก 2 พระองค์ต้องทรงปลงพระชนม์ชีพพระองค์เอง พระเจ้ามีช็อนแห่งโคกูรยอ พระราชนัดดา ขึ้นครองราชย์สมบัติต่อ

  


| * ด
* ค
* ก
ลำดับพระมหากษัตริย์เกาหลีสมัยอาณาจักรโคกูรยอ |
| --- |
| 
* ทงมย็องซ็อง
* ยูรี
* แทมูชิน
* มินจุง
* โมบน
* แทโจ
* ชาแด
* ชินแด
* โคกุกช็อน
* ซันซัง
* ทงช็อน
* ชุงช็อน
* ซอช็อน
* พงซัง
* มีช็อน
* โคกุกว็อน
* โซซูริม
* โคกุกยัง
* ควังแกโท
* ชังซู
* มุนจามย็อง
* อันจัง
* อันว็อน
* ยังว็อน
* พย็องว็อน
* ย็องยัง
* ย็องนยู
* โพจัง

 |
| **ดูเพิ่ม: โชซ็อนโบราณ • พูยอ • โคกูรยอ • แพ็กเจ • ชิลลา • พัลแฮ • โครยอ • โชซ็อน • จักรวรรดิเกาหลี** |
วาเล่ท์ในฝรั่งเศสช่วงศตวรรษที่ 17
**วาเล่ท์ (Valet)** คือข้ารับใช้ชายที่คอยทำงานปรนนิบัติเจ้านายอย่างใกล้ชิด โดยมีรูปแบบการทำงานคล้ายกับ "เมด" ที่เป็นข้ารับใช้หญิง โดยวาเล่ท์นั้นมักจะมีหน้าที่หลักเป็นการคอยจัดหาชุดให้กับเจ้านาย ตลอดจนทำงานบ้านเล็กๆภายในวังหรือคฤหาสน์ที่ตนอาศัยอยู่

ในสมัยยุคกลางกลุ่มคนที่ทำหน้าที่เป็นวาเล่ท์ เปรียบได้กับเป็นข้าราชสำนักระดับล่างที่คอยช่วยทำหน้าที่และสนองพระคุณของเหล่าข้าราชสำนักระดับสูง บางทีคนกลุ่มนี้ก็เป็นคนที่มีความสามารถทางด้านจิตรกรรมและมักจะเป็นจิตรกรประจำราชสำนักอีกด้วย ต่อมาคำนี้ได้ถูกอเมริกาเอาไปใช้เรียกถึงกลุ่มคนที่คอยเอารถไปจอดให้แทน

หน้าที่ของวาเล่ท์
-----------------

หน้าที่ของวาเล่ท์นั้นก็มีลักษณะคล้ายคลึงกับพ่อบ้าน (ฺButlers) และเมด (Maid) คือมีหน้าที่จัดแจงดูแลความเรียบร้อยภายในที่อยู่อาศัยของเจ้านาย แต่ก็มีรายละเอียดที่มากกว่า ที่สำคัญวาเล่ท์นั้นจะคอยทำหน้าที่ดูแลปรนนิบัติเจ้านายเป็นรายคน ในลักษณะของข้ารับใช้ประจำตัว เจ้านายหนึ่งคนจะจ้างวาเล่ท์ดูแลเป็นรายคนไป ซึ่งในตระกูลครอบครัวหนึ่งก็อาจจะมีวาเล่ท์หลายคนรับใช้ตามจำนวนสมาชิกของคนในครอบครัว 

ซึ่งหน้าที่หลักของวาเล่ท์ที่เป็นคนสนิทของเจ้านายนี้ ก็จะมีตั้งแต่การจัดแจงตารางเวลาให้กับเจ้านาย จัดเตรียมชุดเสื้อผ้าออกงาน จัดการบัญชีการเงิน และในบางรายก็อาจจะต้องทำหน้าที่ในการคอยปรนนิบัติเจ้านายในกิจวัตรประจำวัน ไม่ว่าจะเป็นการอาบน้ำ โกนหนวด หรือการขับถ่าย ซึ่งดด้วยความใกล้ชิดนี้เองในบางทีคนที่จ้างวาเล่ท์เข้ามารับใช้ อาจจะมีความพิศวาสในตัวของบุคคลนั้นและตั้งเขาขึ้นมาเป็นวาเล่ท์จะได้อยู่ไม่ห่างกายก็ได้เช่นกัน
**พระเจ้าประตาปสิงห์ ศาหะ** (เนปาล: प्रतापसिंह शाह) (พ.ศ. 2294 - 17 พฤศจิกายน พ.ศ. 2320)เป็นพระมหากษัตริย์เนปาล เป็นพระราชโอรสพระองค์ใหญ่ในพระเจ้าปฤถวีนารายัณ ศาหะ กษัตริย์ผู้รวมชาติเนปาล พระเจ้าประตาปสิงห์ ศาหะะทรงราชย์อยู่ในช่วงพ.ศ. 2318 ถึง พ.ศ. 2320 และเสด็จสวรรคตด้วยไข้ทรพิษ

พระราชประวัติ
-------------

พระเจ้าประตาปสิงห์ ศาหะเป็นพระราชโอรสพระองค์โตในพระเจ้าปฤถวีนารายัณ ศาหะกับพระนางนเรนทราลักษมีศาหะ หลังจากพระเจ้าปฤถวีนารายัณ ศาหะเสด็จสวรรคตในปีพ.ศ. 2318 เจ้าชายประทับสิงห์ พระราชโอรสองค์โตทรงครองราชย์สืบต่อ

พระเจ้าประตาปสิงห์ ศาหะแม้จะทรงได้เป็นกษัตริย์แต่พระองค์ยังทรงระแวงว่าจะมีเจ้านายพระองค์อื่นแย่งชิงราชบัลลังก์ของพระองค์ พระองค์ได้ดำเนินการกวาดล้างโดยทรงสั่งจับกุมพระปิตุลาพระองค์หนึ่งและเจ้าชายบะหะดูร์ศาหะ พระอนุชาแท้ของพระองค์ คุมขังหลังจากทรงทราบว่าทั้งสองพระองค์วางแผนก่อตั้งราชอาณาจักรเล็ก ๆ เป็นของพระองค์เอง ต่อมามีพระบัญชาให้เนรเทศเจ้านายทั้งสองออกนอกประเทศ โดยทั้งสองเสด็จลี้ภัยที่อินเดีย ปัญหาที่พระเจ้าประตาปสิงห์ ศาหะทรงก่อกลายเป็นเรื่องอื้อฉาวภายในราชวงศ์ที่เรื้อรังในเวลาต่อมา

พระบรมสาทิสลักษณ์พระเจ้าประตาปสิงห์ ศาหะ
มูลเหตุแห่งปัญหาคือ พระนางราเชนทราลักษมีศาหะ องค์รานีพระอัครมเหสีของพระองค์ ที่พระองค์ทรงอภิเษกสมรสตามความเหมาะสม แต่พระองค์ทรงอภิเษกสมรสครั้งที่สองกับสตรีจากเผ่าเนวาร์นามว่า มาอิจู ทรงหลงใหลนางมากถึงกับสถาปนานางขึ้นเป็นองค์รานีหรือพระนางมาอิจูศาหะ พระเจ้าประตาปสิงห์ ศาหะทรงหลงใหลพระนางมากถึงกับไม่ออกว่าราชการ รานีราเชนทรงทรงริษยารานีมาอิจูมากโดยเฉพาะเมื่อทรงทราบว่ารานีมาอิจูทรงพระครรภ์ พระนางจึงหวั่นว่าฐานะของพระนางถูกสั่นคลอน ในขณะนั้นรานีราเชนทรามีพระประสูติกาลเจ้าชายราณาพหาทูรศาหะ พระโอรสพระชนมายุ 2 ชันษาแล้ว

พระเจ้าประตาปสิงห์ ศาหะไม่ทรงสานต่อนโยบายรวมชาติต่อจากพระราชบิดาแต่ในเวลาต่อมาเจ้าชายบะหะดูร์ศาหะพระอนุชาของพระองค์ หลังจากพ้นโทษทัณฑ์หลังการสวรรคตของพระเชษฐาได้สานต่อนโยบายนี้และขยายอาณาเขตอย่างกว้างขวาง

พระเจ้าประตาปสิงห์ ศาหะเสด็จสวรรคตอย่างกะทันหันหลังจากประชวรด้วยไข้ทรพิษในวันที่ 17 พฤศจิกายน พ.ศ. 2320 ราชบัลลังก์ที่ว่างลงได้สืบต่อโดยเจ้าชายราณาพหาทูรศาหะ เป็นพระเจ้ารณพหาทุร ศาหะ พระชนมายุ 2 พรรษา รานีราเชนทราลักษมีในฐานะพระราชชนนีของยุวกษัตริย์ได้ขึ้นเป็นผู้สำเร็จราชการแทนพระองค์ ทรงใช้พระราชอำนาจกำจัดศัตรุทุกคนของพระองค์ รานีราเชนทราทรงปล่อยให้รานีมาอิจูมีพระประสูติกาลพระโอรสนามว่า **เชร์ บะหะดูร์** หลังจากนั้นมีพระราชเสาวนีย์ให้ทหารจับกุมองค์รานีมาอิจูออกจากพระราชวังและบังคับให้พระนางกระทำพิธีสตี พระนางสิ้นพระชนม์ในกองเพลิง หลังจากนั้นรานีราเชนทราทรงกุมพระราชอำนาจทางการเมืองและกลายเป็นปัญหาในรัชกาลต่อมา

อ้างอิง
-------

1. ↑  วราวุธ.หลังบัลลังก์เลือด,พิมพ์ครั้งที่ 1.(กรุงเทพฯ:กรุงเทพ, 2546) หน้า 25
2. ↑  วราวุธ. หน้า 25
3. ↑  "Royal Court of Nepal". คลังข้อมูลเก่าเก็บจากแหล่งเดิมเมื่อ 2006-11-10. สืบค้นเมื่อ 2012-07-26.
4. ↑  วราวุธ. หน้า 23
5. ↑  วราวุธ. หน้า 24
6. ↑  วราวุธ. หน้า 25

| ก่อนหน้า |  | พระเจ้าประตาปสิงห์ ศาหะ |  | ถัดไป |
| --- | --- | --- | --- | --- |
| **พระเจ้าปฤถวีนารายัณ ศาหะ** |  |  **พระมหากษัตริย์แห่งราชอาณาจักรเนปาล** (11 มกราคม พ.ศ. 2318 — 17 พฤศจิกายน พ.ศ. 2320) |  | **พระเจ้ารณพหาทุร ศาหะ**



 |
**พระเจ้าพย็องว็อน** (เกาหลี: 평원왕; ฮันจา: 平原王; อาร์อาร์: *Pyeongwon-wang*; เอ็มอาร์: *P'yǒngwǒn-wang*; ค.ศ. 559 — ค.ศ. 590) เป็นจักรพรรดิองค์ที่ 25 แห่งอาณาจักรโคกูรยอ

พระราชประวัติ
-------------

พระเจ้าพย็องว็อน เป็นพระราชโอรสในพระเจ้ายังว็อน พระองค์ยังทรงให้ความสนใจด้านประวัติศาสตร์มากพระองค์ไม่สามารถสร้างฐานอำนาจความเชื่อมั่นให้กับเหล่าราษฎรได้พระองค์เป็นพระราชโอรสองค์โตของพระเจ้ายังว็อน พระเจ้าพยองวอนทรงได้รับการแต่งตั้งเป็นองค์รัชทายาทในปี ค.ศ. 557 พระเจ้าพยองวอนตรัสไว้ว่าไม่ทรงเกรงกลัวเหล่าขุนนางทั้งหลายและพระองค์ยังมีพระปรีชาสามารถทางด้านการยิงธนูด้วย

ในช่วงรัชสมัยอำนาจต่างๆของเหล่าเชื้อพระวงศ์ต่างถูกลิดรอนไปอย่างมากโดยเหล่าขุนนางชนชั้นสูงพระเจ้าพยองวอนทรงให้ความสำคัญกับเหล่าเกษตรกรที่ทำการเพาะปลูกทรงใส่พระทัยและให้กำลังใจกับเหล่าเกษตรกรกลุ่มนี้เพื่อสร้างเศรษฐกิจและรากฐานของอาณาจักร

พระเจ้าพย็องว็อนยังทรงรักษาความสัมพันธ์กับต่างประเทศไม่ว่าจะเป็นประเทศตุรกีและพระราชวงศ์ของจีนยกตัวอย่างเช่น สงครามในคาบสมุทรเหลียวตงระหว่างราชวงศ์โจวทางตอนเหนือของจีนและราชวงศ์สุย ของจีนพระองค์ทรงเตรียมกองทัพไพร่พลไว้อย่างพร้อมเพรียงเพื่อการสงครามและส่งกองทัพไปช่วยเหลือแก่ราชวงศ์สุย

และในรัชสมัยของพระองค์ พันธมิตรระหว่างอาณาจักรแพ็กเจ และ อาณาจักรชิลลา ก็เป็นอันยุติลงด้วย

ในปี ค.ศ. 590 สันนิษฐานว่าเป็นปีที่พระเจ้าพย็องว็อนเสด็จสวรรคต ซึ่งยังไม่มีหลักฐานแน่ชัดมาอธิบายและตรวจสอบ

อ้างอิง
-------

1. 1 2  "평원왕" (ภาษาเกาหลี). Doopedia. สืบค้นเมื่อ 2016-09-28.
2. ↑  "King Pyeongwon". KBS World. คลังข้อมูลเก่าเก็บจากแหล่งเดิมเมื่อ 2016-10-02. สืบค้นเมื่อ 2016-09-28.

| ก่อนหน้า |  | พระเจ้าพย็องว็อน |  | ถัดไป |
| --- | --- | --- | --- | --- |
| **พระเจ้ายังว็อน** |  | **จักรพรรดิแห่งโคกูรยอ** (พ.ศ. 1094 - พ.ศ. 1133) |  | **พระเจ้าย็องยัง** |

| * ด
* ค
* ก
ลำดับพระมหากษัตริย์เกาหลีสมัยอาณาจักรโคกูรยอ |
| --- |
| 
* ทงมย็องซ็อง
* ยูรี
* แทมูชิน
* มินจุง
* โมบน
* แทโจ
* ชาแด
* ชินแด
* โคกุกช็อน
* ซันซัง
* ทงช็อน
* ชุงช็อน
* ซอช็อน
* พงซัง
* มีช็อน
* โคกุกว็อน
* โซซูริม
* โคกุกยัง
* ควังแกโท
* ชังซู
* มุนจามย็อง
* อันจัง
* อันว็อน
* ยังว็อน
* พย็องว็อน
* ย็องยัง
* ย็องนยู
* โพจัง

 |
| **ดูเพิ่ม: โชซ็อนโบราณ • พูยอ • โคกูรยอ • แพ็กเจ • ชิลลา • พัลแฮ • โครยอ • โชซ็อน • จักรวรรดิเกาหลี** |
**พระเจ้าบีรยู** (Biyu) (?-344, r. 304-344) กษัตริย์องค์ที่ 11 แห่งอาณาจักรแพกเจหนึ่งในสามก๊กแห่งเกาหลี

ตามบันทึกซัมกุก ซากิ พระองค์เป็นพระราชโอรสพระองค์ที่สองของพระเจ้ากูซูกษัตริย์พระองค์ที่ 6 ของอาณาจักรแพกเจ และเป็นพระอนุชาของพระเจ้าซาบานกษัตริย์พระองค์ที่ 7 แห่งอาณาจักรแพกเจ

หลังจากพระเจ้าบุนซอสิ้นพระชนม์โดยที่พระราชโอรสของพระองค์ยังทรงพระเยาว์ ทำให้เหล่าขุนนางเชิญองค์ชายบีรยูขึ้นครองราชย์เป็นกษัตริย์แทน แต่ก่อนที่พระองค์จะขึ้นครองราชย์นั้นต้องเกิดการแย่งชิงอำนาจของเชื้อพระวงศ์เชื้อสายพระเจ้าโชโกและพระเจ้าโกอี

ในปี ค.ศ. 312 พระองค์ทรงแต่งตั้งให้ แฮกู เป็นผู้ไปปราบกบฏองค์ชายอูบก สามารถปราบสำเร็จในปี ค.ศ. 327 และในปี ค.ศ. 337 ทรงได้ทำสงครามกับอาณาจักรซิลลา

ในประวัติศาสตร์ญี่ปุ่นได้กล่าวว่า พระเจ้าบีรยูและพระเจ้าซาบาน เป็นบรรพบุรุษของกษัตริย์ในยุคยามาโตของญี่ปุ่นด้วย แต่บันทึกทั้งหลายถูกทำลายไปกว่า 1,000 ปีแล้ว

  


| * ด
* ค
* ก
ลำดับกษัตริย์เกาหลีสมัยอาณาจักรแพ็กเจ |
| --- |
| 

อนโจ  **·** 
ดารู  **·** 
กีรู  **·** 
แกรู  **·** 
โชโก  **·** 
กูซู  **·** 
ซาบาน  **·** 
โกอี  **·** 
แช็กกเย  **·** 
บุนซอ  **·** 
บีรยู  **·** 
กเย  **·** 
กึนโชโก  **·** 
กึนกูซู  **·** 
ชิมนยู  **·** 
จินซา  **·** 
อาซิน  **·** 
จอนจี  **·** 
กูอีซิน  **·** 
บียู  **·** 
แกโร  **·** 
มุนจู  **·** 
ซัมกึน  **·** 
ดงซอง  **·** 
มูรยอง  **·** 
ซอง  **·** 
วีด๊อก  **·** 
ฮเย  **·** 
บอบ  **·** 
มู  **·** 
อึยจา

 |
| **ดูเพิ่ม: โชซ็อนโบราณ • พูยอ • โคกูรยอ • แพ็กเจ • ชิลลา • พัลแฮ • โครยอ • โชซ็อน • จักรวรรดิเกาหลี** |
โครงสร้างเทียมสำหรับแมว
 คอนโดแมว
**คอนโดแมว** หรือ **หอคอยแมว** (อังกฤษ: cat condo ,cat tree หรือ cat tower) เป็นโครงสร้างเทียมสำหรับให้แมวใช้ เล่น ออกกำลังกาย พักผ่อน และนอนหลับ

คอนโดแมวมีความสูงและความซับซ้อนแตกต่างกันออกไป โดยแมวส่วนใหญ่ชอบคอนโดแมวที่มีความสูง มากกว่าความสะดวกสบาย โดยเฉพาะหากสูงพอที่จะสำรวจอาณาเขตของพวกมันได้อย่างชัดเจน แมวบางตัวชอบคอนโดแมวแบบที่มีที่หลบภัยที่เงียบสงบ ซึ่งอาจขึนอยู่กับความสูงใด ๆ ของโครงสร้าง

การออกแบบคอนโดแมวโดยทั่วไปมีโครงสร้างแข็งเป็นฐานบนพื้น ประกอบด้วยชิ้นส่วนแผ่นไม้ทรงสี่เหลี่ยม (ใช้เป็นแท่น กล่อง และโครงสร้างปิด) รวมกับหมุดไม้และไม้กระดาน (ใช้เป็นเสาหรือบันได) โดยทั่วไปปูด้วยพรมทั้งภายนอกและภายใน เสามักจะถูกคลุมด้วยวัสดุหยาบ (ใช้เชือกป่านศรนารายณ์เป็นส่วนใหญ่) โดยมีจุดประสงค์เพื่อกระตุ้นให้แมวลับเล็บในบริเวณเหล่านั้น และลดการสึกหรอโดยรวมของโครงสร้าง  ชั้นต่าง ๆ ของคอนโดแมวสร้างขึ้นโดยคุณลักษณะเชิงโต้ตอบใด ๆ ให้กับแมว ตั้งแต่เป็นที่นอน ที่หลบภัย ไปจนถึงเป็นที่ออกกำลังกายและเล่น

 คอนโดแมวพร้อมผนังปิดล้อม
มีรูปแบบพิเศษของคอนโดแมวแบบดั้งเดิมที่มีการปรับปรุงหน้าที่การใช้สอยสำหรับแมว รูปแบบทางเลือกนี้ประกอบด้วยชิ้นส่วนและชุดติดผนัง ตลอดจนการออกแบบตามหลักสรีรศาสตร์และเรขาคณิตที่สอดคล้องกับกายวิภาคของแมว บางแบบจำลองรูปร่างหรือลักษณะของต้นไม้จริง นอกจากนี้ ยังมีการใช้สิ่งทอเนื้อนุ่มและผ้าเนื้อหนาเข้ามาแทนที่พรมหยาบในรูปแบบที่หรูหรามากขึ้นอีกด้วย

คอนโดแมวมีไว้เพื่อให้แมวรู้สึกปลอดภัย โดยการสร้างพื้นที่ที่ให้แมวใช้เท่านั้น แม้ว่าคอนโดแมวจะช่วยป้องกันไม่ให้แมวข่วนเครื่องเรือนอื่น ๆ ได้ แต่ก็ไม่ใช่ว่าแมวทุกตัวจะมีนิสัยเหมือนกัน และเจ้าของแมวก็ได้รายงานผลลัพธ์เกี่ยวกับแมวและคอนโดแมวที่แตกต่างกัน

Modern designed Lotus Cat Tree คอนโดแมวรูปดอกบัวรูปแบบทันสมัย
บางบริษัทกำลังพัฒนาคอนโดแมวที่ทันสมัยในรูปแบบที่มีสไตล์ ต้นไม้แมวเหล่านี้รวมหน้าที่การใช้สอยที่แมวต้องการ เช่น แท่นเหยียบและที่สูง พร้อมการออกแบบที่ดึงดูดสายตามากขึ้น เช่น ไม้เปลือย เครื่องเรือนสำหรับแมวที่ทันสมัยมากขึ้นถูกสร้างเพื่อให้เข้ากับการตกแต่งบ้าน

อ้างอิง
-------


คอมมอนส์ มีภาพและสื่อเกี่ยวกับ:  
**คอนโดแมว**

1. 1 2 3 4 5 6  Hotchner, Tracie (2007). *The cat bible: Everything your cat expects you to know*. New York: Gotham Books. pp. 94–96. ISBN 9781592403257.
2. 1 2  Colin, Chris (11 October 2007). "Good Design, Happy Cats? (Published 2007)". *The New York Times*. สืบค้นเมื่อ 27 November 2020.
3. ↑  Kaplan, Ilana. "How the "Cat Lady" Aesthetic Became Cool". *Vogue* (ภาษาอังกฤษแบบอเมริกัน). สืบค้นเมื่อ 2021-05-09.
4. ↑  Feinkind, Josh (2021-02-26). "How to Catify Your Home When Space is Limited". *Medium* (ภาษาอังกฤษ). สืบค้นเมื่อ 2021-03-29.